భారత్‌-పాక్‌ మ్యాచ్‌ లేకుంటే
టెస్టు ఛాంపియన్‌ షిప్‌ దండుగ : వకార్‌
లాహోర్‌: భారత్‌-పాకిస్తాన్‌ మధ్య మ్యాచ్‌లు లేకుంటే టెస్టు ఛాంపియన్‌షిప్‌ నిర్వహించడం శుద్ద దండుగని పాక్‌ మాజీ కెప్టెన్‌, కోచ్‌ వకార్‌ యునీస్‌ అభిప్రాయపడ్డారు. ఇటీవల ఐసిసి 9 దేశాలతో టెస్టు ఛాంపియన్‌షిప్‌, 13 దేశాల వన్డే లీగ్‌ నిర్వహిస్తామని ప్రకటించిన విషయం తెలిసిందే. ఈ నిర్ణయంపై వకార్‌ ఓ ఛానెల్‌ ఇంటర్వ్యూలో స్పందిం చారు. టెస్టు ఛాంపియన్‌షిప్‌ మంచి ఆలోచనే. కానీ పాక్‌, భారత్‌తో క్రికెట్‌ ఆడటంలేదు. దీంతో టెస్టు ఛాంపియన్‌ షిప్‌కు ఇబ్బంది ఏర్పడవచ్చు. ఒకవేళ ఈ టెస్టు ఛాంపియన్‌షిప్‌లో భారత్‌-పాక్‌ల మధ్య మ్యాచ్‌లు జరిగితే… ఇరుదేశాల మధ్య మంచి సంబంధాలు ఏర్పడతాయి.
ఈ రెండు దేశాలు ఒక్కసారికూడా తలపడకుండా టాప్‌ 1,2 ర్యాంక్‌ సాధిస్తే ఇది ఛాంపియన్‌షిప్‌ అని ఎలా పిలుస్తామని వకార్‌ వ్యాఖ్యానించారు. పాక్‌లో ఆడటానికి భారత్‌కు ఇబ్బందిగా ఉంటే దుబా§్‌ు వేదికగా ఆడండి. దుబా§్‌ు పాక్‌ హోం గ్రౌండ్‌ లాంటిదేనని వకార్‌ భారత్‌కు సూచించారు. అక్కడ కాకుంటే ఇంగ్లాండ్‌, ఆస్ట్రేలియా, ఎక్కడైనా భారత్‌తో ఆడటానికి పాక్‌కు ఎలాంటి ఇబ్బంది లేదన్నారు. రెండేళ్ల పాటు జరిగే టెస్టు ఛాంపియన్‌షిప్‌లో 9 దేశాలు పాల్గొంటాయని, ఒక్కో దేశం ఆరు సిరీస్‌లు ఆడుతుందని ఐసిసి ప్రకటించిన విషయం తెలిసిందే. అయితే 3 సిరీస్‌లు స్వదేశంలో మిగిలిన 3 సిరీస్‌లు విదేశాల్లో ఆడాలని తెలిపింది. అయితే భారత్‌-పాక్‌ మధ్య సిరీస్‌లు ఎలా కొనసాగుతాయనే విషయంలో ఐసిసి స్పష్టతను ఇవ్వలేకపోయింది.